[{"text_idx": "#000005", "text": "La lasta iteracio de la murpentraj\u0302o antau\u0306 ol g\u0302i estis forigita. Ekrankopio el la Jutuba kanalo de Radio Azattyk."}, {"text_idx": "#000006", "text": "Stencilo de malnovaj fotoj de la eksa prezidanto, transformita je murpentraj\u0302o, kau\u0306zis demandojn c\u0302e la au\u0306toritatoj en Kazah\u0302io. Tamen kiam la skribaj\u0302o sur la muro ig\u0302is politike sensiva, ili rapide superpentris g\u0302in. La \u201cmura milito\u201d inter stratartaj aktivuloj kaj la registaro s\u0302ajne koncentrig\u0302as je la heredaj\u0302o de la plej influa homo de la sendependa Kazah\u0302io, Nursultan Nazarbajev."}, {"text_idx": "#000009", "text": "Strataj manifestacioj tamen okazis samtempe kun fulmarang\u0302oj kaj artistaj manifestoj, kiuj viruse disvastig\u0302is per la sociaj retoj tra la lando."}, {"text_idx": "#000012", "text": "Origine sur la publika konstruaj\u0302o estis murpentraj\u0302o omag\u0302e al XXXTentacion, usona repkantisto kiu mortis 20-jarag\u0302a en 2018. Dane One, grafitia artisto el Almato, stilizis la repkantistan portreton kaj aldonis alineon el lia kanto: \u201cKio estas reala, tio prosperos\u201d."}, {"text_idx": "#000013", "text": "La lukto por la murpentraj\u0302o"}, {"text_idx": "#000014", "text": "La muro estis vis\u0302ita kaj la murpentraj\u0302o jam estis malaperinta en la memoro de almatanoj, kiam en 2021 g\u0302i ig\u0302is la celo de stratartistoj kaj au\u0306toritatoj."}, {"text_idx": "#000016", "text": "La 19-an de majo frunto de Nazarbajev sur la murpentraj\u0302o estis markita per la vorto \u201cCancel\u201d [Nuligo], g\u0302enerala interreta termino por substreki ion au\u0306 iun, je kio au\u0306 kiuj oni malkonsentas kaj ne plu deziras vidi."}, {"text_idx": "#000018", "text": "Alfrontinte publikan insulton de Jelbasi, la au\u0306toritatoj komencis stuki la murpentraj\u0302on."}, {"text_idx": "#000019", "text": "Tagojn poste, la muro denove aperis en la novaj\u0302oj, c\u0302ar stratartistoj skribis \u201cI\u2019ll be back...\u201d [Mi revenos] sur g\u0302i, denove markinte g\u0302in per \u201c01\u201d."}, {"text_idx": "#000020", "text": "Semajnojn poste, la 8-an de julio, du jarojn post la naskig\u0302tago de Nazarbajev, la muro ricevis plian artan dekoraj\u0302on."}, {"text_idx": "#000022", "text": "La marko \u201c01\u201d, priskribo de \u201cJelbasi\u201d, kaj la ironia komento \u201cForever Jung\u201d [Eterne Juna] akompanis la murpentraj\u0302on, aludante ke la artisto au\u0306 kolektivo malantau\u0306 la dua murpentraj\u0302o inspiris la unuan."}, {"text_idx": "#000023", "text": "Tamen la dua murpentraj\u0302o ankau\u0306 subig\u0302is al modifoj: la skribaj\u0302o \u201cForever Jung\u201d [Eterne Juna] estis krucstrekita el s\u0302prucfarbujo, la priskribon \u201cJelbasi\u201d denove antau\u0306is la vorto \u201cCancel\u201d [Nuligo], la vizag\u0302o de Nazarbajev estis repentrita en la stilo de Joker el la bildstrio de DC Comics pri Batman."}, {"text_idx": "#000024", "text": "Evidente kiel finan insulton la stratartistoj finis siajn aldonaj\u0302ojn per la vortludo: \u201cUly dala URY\u201d. En alia kazah\u0302lingva priskribo de Nazarbajev \u201culy dala uly\u201d estas uzita por prezenti lin kiel \u201cla filon de la granda stepo\u201d. S\u0302ang\u0302inte unu konsonanton, la grafitio nun priskribas lin kiel \u201cla s\u0302teliston (ury) de la granda stepo\u201d."}, {"text_idx": "#000025", "text": "Tvitaj\u0302o de j\u0302urnalistino Assem J\u0302apis\u0302eva sumis lau\u0306tempe la kronologion de la Nazarbajev-murpentraj\u0302oj sur la muro de la publika konstruaj\u0302o en Almato."}, {"text_idx": "#000026", "text": "\u0425\u0440\u043e\u043d\u0438\u043a\u0438 \u043c\u0443\u0440\u0430\u043b\u0430 \u0441 \u041d\u0430\u0437\u0430\u0440\u0431\u0430\u0435\u0432\u044b\u043c. /4PqI4zpe0B"}, {"text_idx": "#000028", "text": "Kronikoj de la murpentraj\u0302o kun Nazarbajev. /4PqI4zpe0B"}, {"text_idx": "#000029", "text": "La murpentraj\u0302o estis forigita nur kelkajn horojn post sia lasta modifo, lau\u0306e al la politiko de nula toleremo kiun la au\u0306toritatoj aplikas al satiro, ironio au\u0306 insultoj rilate Nazarbajev."}, {"text_idx": "#000033", "text": "Everyone is equal before the law and you are responsible for all your actions.\nNo matter how many monuments are erected in your honor, the people will remember you only with disapproval.\nThe changes are already here and we say that you are not the son of the great steppe, but a great thief!"}, {"text_idx": "#000040", "text": "Milito en Ukrainio montras la rasismon de amaskomunikiloj kaj politikistoj kontrau\u0306 arabaj militviktimoj"}, {"text_idx": "#000046", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}]